text: Tilstod gammelt bankrøveri
  15 oktober 2012 kl. 06.57
  Bankrøver ringede på politiets dør kl. 3.19 søndag morgen. Han blev lukket ind på den natlukkede politistation - og her tilstod han et bankrøveri i Taulov i januar sidste år.
  Den 29-årig mand blev afhørt, og han kunne fortælle detaljer om røveriet, som ikke har været nævnt i offentligheden. 
  Den 29-årig blev løsladt efter afhøringen. Han er sigtet for røveriet, men politiets jurister mente ikke, at der var grundlag for at kræve ham fængslet, når han havde aflagt en detaljeret tilståelse.
  
  Rambo-kniv
  Røveriet blev begået tirsdag den 25. januar 2011 kl. 11.30. Røveren truede personalet i Danske Banks filial på Bøgevej i Taulov med en stor Rambo-lignende kniv. 
  Han var iført en hvid hue med huller til øjnene. 
  Politiet fik kun få henvendelser efter røveriet, hvor gerningsmanden forsvandt til fods ad Vidtskuevej. Et vidne så ham med den hvide elefanthue rulleet op og med et pengebundt i hånden.
  
  Farvepatron udløst
  En farvepatron var blevet udløst i posen, som han bar pengene i. Politiet fandt spor af det røde farvepulver ud for nr. 14 på Bærhaven. 
  Sagen har i øvrigt en pudsig detalje: Røveren har tilstået, at han fik et større beløb ud af røveriet - end Danske Bank har opgivet....
  Se TV SYDs indslag fra januar sidste år her.
  